3. ΒΑΣΙΛΙΚΟΝ ΔΙΑΤΑΓΜΑ της 16/18 Σεπτ. 1946 Περί τρόπου συστάσεως ενεχύρου διδομένου εις ασφάλειαν δανείων παρεχομένων κατ’ εκτέλεσιν του Ν.Δ. 6/7 Μαΐου 1946 υπό της Εθνικής Τραπέζης ενεργούσης δια λογαριασμόν του Ελληνικού Δημοσίου. Διετηρήθη εν ισχύϊ δια της παρ.2 άρθρου 23 Ν.Δ. 181/1946, (κατωτ. αριθ. 4) ως εκτελεστικόν αυτού. Έχοντες υπ’ όψει το εδάφιον 3 του άρθρ.4 του Ν.Δ. 6/7 Μαΐου 1946 «περί φορολογίας Ξενοδοχείων και Ξενοδοχειακής Πίστεως» ως και την υπ’ αριθ. 356/11–7–1946 γνωμοδότησιν του Συμβουλίου Επικρατείας, προτάσει του Προέδρου της Κυβερνήσεως, αποφασίζομεν και διατάσσομεν: Άρθρ.1.–Το υπό των οφειλετών παρεχόμενον ενέχυρον επί κινητών πραγμάτων εις ασφάλειαν απαιτήσεων (κατά κεφάλαιον, τόκους, ασφάλιστρα και έξοδα), εκ δανείων χορηγουμένων εις Ξενοδοχειακάς επιχειρήσεις καθ’ α προβλέπει το Ν.Δ. 6/7 Μαΐου 1946 «Περί φορολογίας Ξενοδοχείων και Ξενοδοχειακής Πίστεως», συνιστάται δια μόνης της υπογραφής ατελούς ιδιωτικής συμβάσεως μεταξύ της Εθνικής Τραπέζης της Ελλάδος και οφειλέτου (ή και τρίτου παρέχοντος το ενέχυρον), εις ην αναφέρεται το ποσόν του δανείου ή πιστώσεως, ο τόκος χορηγήσεως, η προθεσμία εξοφλήσεως (ή επί πιστώσεως η τυχόν χρονική αυτής διάρκεια), λεπτομερής περιγραφή των εις ενέχυρον διδομένων κινητών και ο τόπος και το οίκημα ένθα θα παραμείνουν τα ενεχυριαζόμενα αντικείμενα, μη απαιτουμένης παραδόσεως αυτών εις τον δανειστήν ή τρίτον. Άρθρ.2.–Παρ’ εκάστω Πρωτοδικείω θα τηρήται εφεξής ειδικόν βιβλίον δανειακών και ενεχυριακών συμβάσεων προς Ξενοδοχειακάς Επιχειρήσεις, εις ο θα περιγράφεται κατά τα κύρια στοιχεία (ποσόν δανείου ή πιστώσεως, τρόπος και χρόνος εξοφλήσεως και γενική αναφορά των ενεχυριαζομένων πραγμάτων και τόπος εναποθέσεως αυτών) η δανειακή και ενεχυριακή σύμβασις, θα τηρήται δε εις το Αρχείον εκάστου Πρωτοδικείου και ακριβές αντίγραφον της εν τω βιβλίω καταχωριζομένης ενεχυριακής συμβάσεως, εκδεδόμενον και υπογεγραμμένον υπό της Εθνικής Τραπέζης της Ελλάδος και του οφειλέτου (ή τρίτου παρέχοντος το ενέχυρον). Προς απόκτησιν υπό του δανειστού του εκ του ενεχύρου προνομίου, απαιτείται η καταχώρισις της ενεχυριακής συμβάσεως, καθ’ α στοιχεία αναφέρεται ανωτέρω, εις το δια του παρόντος καθιερούμενον βιβλίον του Πρωτοδικείου της περιφερείας ένθα θα ασκήται υπό του οφειλέτου η Ξενοδοχειακή επιχείρησις. Κατάσχεσις των ενεχυριασμένων αντικειμένων είναι άκυρος εάν δεν σημειωθή εις το περιθώριον της αντιστοίχου καταχωρίσεως του βιβλίου ενεχυριακών και δανειακών συμβάσεων προς Ξενοδοχειακάς επιχειρήσεις. Άρθρ.3.–Εν περιπτώσει καθυστερήσεως, η Εθνική Τράπεζα της Ελλάδος διαβιβάζει αντίγραφον της δανειακής και τυχόν ιδιαιτέρας ενεχυριακής συμβάσεως εις τον Γενικόν Γραμματέα Τουρισμού, όστις συμφώνως προς (Αντί της σελ. 247) Σελ. 247(α) Οργανισμός Ξενοδοχειακής Πίστης 18.Ζ.θ.1-3 την παρ.4 του Ν.Δ. της 6-5-1946 «περί φορολογίας των Ξενοδοχείων και Ξενοδοχειακής Πίστεως» προβαίνει εις την βεβαίωσιν των οφειλομένων ποσών και εντέλλεται τον Δημόσιον Ταμίαν προς αναγκαστικήν εκτέλεσιν επί του ενεχύρου, συμφώνως τω Νόμω περί εισπράξεως Δημοσίων εσόδων. Το εκπλειστηρίασμα οφείλει να καταθέση ο Ταμίας αμελλητί εις το πλησιέστερον Κατάστημα της Εθνικής Τραπέζης της Ελλάδος εις πίστωσιν του παρ’ αυτή χρεωστικού λογαριασμού του οφειλέτου. Άρθρ.4.–Η μεταφορά μέρους ή όλου των εις ενέχυρον δοθέντων κινητών του εν τη συμβάσει αναφερομένου οικήματος επιτρέπεται μόνον κατόπιν προηγουμένης εγγράφου αδείας της Εθνικής Τραπέζης της Ελλάδος η έλλειψις της οποίας συνεπάγεται το δικαίωμα του δανειστού να προβή εις την εκποίησιν όλων των ενεχυριασθέντων αντικειμένων συμφώνως προς το άρθρ.3 του παρόντος δ/τος. Περί της αδείας οφείλει να γίνη σημείωσις εις το περιθώριον του ειδικού βιβλίου δανειακών και ενεχυριακών συμβάσεων. Άρθρ.5.–Προς εξασφάλισιν της ταυτότητος των εις ενέχυρον διδομένων κινητών, δύναται να επιβάλλεται ειδική σφράγισις αυτών, οπότε ο οφειλέτης είναι υπεύθυνος δια το αλύμαντον των σφραγίδων, υποχρεούμενος πάσαν καταστροφήν ή εξάλειψιν αυτών να αναφέρη αμέσως εγγράφως εις την Εθνικήν Τραπέζαν της Ελλάδος. Η παράλειψις της υποχρεώσεως ταύτης συνεπάγεται τας συνεπείας του προηγουμένου άρθρου. Άρθρ.6.–Συμπληρωματικώς ισχύουν αι διατάξεις περί ενεχύρου του Αστικού Κώδικος. Άρθρ.7.–Η μεταβίβασις της κυριότητος των ενεχυριασθέντων αντικειμένων απαγορεύεται άνευ προηγουμένης εγγράφου εγκρίσεως της Επιτροπής Ξενοδοχειακής Πίστεως, η έλλειψις της οποίας συνεπάγεται τας συνεπείας του άρθρ.3 του παρόντος. Εις τον Ημέτερον Πρόεδρον της Κυβερνήσεως ανατίθεμεν την δημοσίευσιν και εκτέλεσιν του παρόντος Δ/τος. Ο οργανισμός Ξενοδοχειακής πίστεως μετωνομάσθη εις «Οργανισμόν Τουριστικής Πίστεως δυνάμει του άρθρ. 14 Νόμ. 3430/1955.